
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός σαν διατηρητέου του κτιρίου που βρίσκε¬ 
ται επι της οδού Βαλτετσίου 17 της πόλεως των Αθη¬ 
νών και καθορισμός όρων και περιορισμών δόμησης αυ¬ 
τού. 

Χαρακτηρισμός ως διατηρητέων των κτιρίων πού βρίσκο¬ 
νται στη συμβολή της οδού Ξενοφώντος και Λεωφ. Αμα¬ 
λίας του ρυμοτομικού σχεδίου Αθηνών. 

Τροποποίηση του ρυμοτομικού σχεδίου Πατρών και επι¬ 
βολή στοάς. 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Χαρακτηρισμός σαν διατηρητέου του κτιρίου που βρίσκε¬ 
ται επι της οδού Βαλτετσίου 17 της πόλεως των Αθηνών 

και καθορισμός όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1* Τις διατάξεις του από 17 Ιουλίου 1923 Ν. Δ/τος 
«περί σχεδίων πόλεων κ.λπ.» όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα το άρθρο 9. 

2. Τις διατάξεις του Ν.Δ. 8/1973 «περί Γ.Ο.Κ.» και 
ειδικότερα τα'αρθρα 79 (παρ. 6), όπως αυτό αντικατεστά- 
θηκε με τη παρ. 1 του άρθρου 4 του Νόμου 622/1977 «περί 
εισπραξεως υπο του Δημοσίου Ταμείου των δια την έκδοσιν 
οικοδομικών αδειών καταβαλλόμενων φόρων κ.λπ», (ΦΕΚ 
171/Α) και 80. 

3. Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» 
(ΦΕΚ 57/Α) και ειδικότερα τα άρθρα 2,3, και 7. 

4. Την από 2-3-1983 εισήγηση αιτιολογημένη έκθεση 
της Διεύθυνσης Παραδοσιακών Οικισμών και Περιβάλ¬ 
λοντος (Γ7). 

5. Ίην υπ’ αριθ. 203/1983 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

6. Την υπ* αριθ. 474/1983 γνωμοδότηση του Συμβου¬ 
λίου της Επικράτειας, με πρόταση του Υπουργού Χωροτα¬ 
ξίας, Οικισμού και Περιβάλλοντος, αποφασίζουμε : 


Άρθρο 1. 

1. Χαρακτηρίζεται σαν διατηρητέο το κτίριο που βρί¬ 
σκεται στην οδό Βαλτετσίου αριθ. 17 στο τμήμα του ρυμο¬ 
τομικού σχεδίου Αθηνών, περιοχή Εξαρχείων, που χαρακτη¬ 
ρίστηκε ως παραδοσιακό με το από 21-9-79 Π. Δ/γμα «περί 
χαρακτηριασμού ως παραδοσιακού τμήματος της πόλεως 
Αθηνών» Ιστορικό Κέντρο (ΦΕΚ 567/Δ), όπως φαίνεται 
με διαγράμμιση στο σχετικό πρωτότυπο διάγραμμα σε κλί- 

| μακα 1:1000 που έχει θεωρηθεί από το Προϊστάμενο της 
της Διεύθυνσης Πολεοδομικών Εφαρμογών με την υπ’ αριθ. 
Γ. 49820/1983 πράξη του και που συνοπτικό του αντίτυπο 
δημοσιεύεται με το παρόν Διάταγμα. 

2. Σαν διατηρητέο κτίριο ορίζεται το αρχικό, καθώς και 
οι εναρμονιζόμενες μ’ αυτό μεταγενέστερες προσθήκες, όχι 
όμως οποιαδήποτε σε ύψος ή σε έκταση υφιστάμενα τμήμα¬ 
τα που αλλοιώνουν ή είναι ξένα προς το αρχικό κτίριο. Ο- 
χαρακτηρισμός των τμημάτων που δεν παρουσιάζουν ενδια¬ 
φέρον ή είναι ξένα ή αλλοιο'>νουν το κτίριο και είναι δυνατό 
ή επιβάλλεται να αφαιρεθούν πραγματοποιείται από την 
Επιτροπή Ενάσκησης Αρχιτεκτονικού Ελέγχου (Ε.Ε.Α.Ε). 

3. Στο χαρακτηριζόμενο σαν διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή τόσο των 
επί μέρους αρχιτεκτονικών ή διακοσμητικών στοιχείων του, 
όσο και αυτού του ίδιου του κτιρίου εκτός από τα στοιχεία 
της παρ. 2 που επιτρέπει ή επιβάλλει η Επιτροπή Ενάσκη¬ 
σης Αρχιτεκτονικού Ελέγχου (Ε.Ε.Α.Ε.) την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων η στατική ενίσχυση, η εσωτερική διαρρύθμιση 
και κάθε επέμβαση για λόγους στατικούς ή λειτουργικούς 
του χαρακτηριζομένου σαν διατηρητέου κτιρίου, εφ’όσον δεν 
αλλοιώνεται ο γενικός αρχιτεκτονικός χαρακτήρας και οι 
βασικές αρχές της σύνθεσης του κτιρίου και δεν θίγονται 
τα αναφερόμενα στην παρ. 2 σαν διατηρητέα στοιχεία του. 

5. Επιβάλλεται η αποκατάσταση και συντήρηση των 
όψεων τον χαρακτηριζόμενου με το παρόν Διάταγμα σαν δια¬ 
τηρητέου κτιρίου. Η αποκατάσταση πρέπει να γίνεται λαμ- 
δάνοντας υπόψη τόσο τα ήδη υπάρχοντα στο κτίριε αρχιτε¬ 
κτονικά και διάκοσμητικά στοιχεία, όσο και τις σύγχρονες 
λειτουργικές ανάγκες. Σε περίπτωση αλλοίωσης και ανεπαρ¬ 
κών στοιχείων για το 8ιο το κτίριο πρέπει να λαμβάνεται 
υπόψη η δασική αρχιτεκτονική σύνόεση και η συγγενής μορ¬ 
φολογία και τεχνολογία των παραδοσιακών» κτιρίων του άμε¬ 
σου περιβάλλοντος. 

6. Σε περίπτωση μελικής ή ολικής καταστροφής του διατη¬ 
ρητέου κτιρίου η Επιτροπή Ενάσκησης Αρχιτεκτονικού Ελ¬ 
έγχου (Ε.Ε.Α.Ε.) μπορεί να επιβάλλει κατά την ανοικοδό¬ 
μησή του την πιστή ανακατασκευή του κτιρίου εξ ολο- 

κλήρου ή κατά τα τμήματα καταστροφής του, Βάσει στοι¬ 
χείων που αποδεικνύουν την μορφή του πριν από την κατα¬ 
στροφή. 

Η ανακατασκευή στηρίζεται στις ίδιες αρχές που διέπουν 
την αποκατάσταση του διατηρητέου κτιρίου. 

7. Οποιαδήποτε επέμβαση στο εξωτερικό ή εσωτερικό 
του διατηρητέου κτιρίου ή και στο περιβάλλοντα χώρου του, 
εγκρίνεται από την Επιτροπή Ενάσκησης Αρχιτεκτονικού 
Ελέγχου (Ε.Ε.Α.Ε.). 

8. Για την έκδοση άδειος επισκευής, αποκατάστασης, 
ανέγερσης και οποιοσδήποτε γενικά εργασίας, σχετικής με 
την εφαρμογή του παρόντος Δ/τος επιβάλλεται η υποβολή 
στην Επιτροπή Ενάσκησης Αρχιτεκτονικού Ελέγχου (Ε.Ε. 
Α.Ε.) προμελέτης σε κλίμακα 1:100 που συνοδεύεται από 
τεχνική περιγραφή των εργασιών φωτογραφίες του κτιρίου 
(γενικές, τμημάτων και λεπτομερειών) και του περιβάλ¬ 
λοντος χώρου, προκειμένου να γίνει προέγκριση των αρχών 
της πολεοδομικής και αρχιτεκτονικής σύνθεσης, τυχόν ανα- 
κατασκευών, κατεδάφισης τμημάτων, προσθηκών. 

Μετά την προέγκριση υποβάλλεται η μελέτη σε κλίμακα 
1:50 για τα σχέδια λεπτομερειών, με πλήρη καταγραφή 
διαστάσεων και άλλων πληροφοριών. Η μελέτη συνοδεύεται 
από φωτογραφίες των σχετικών λεπτομερειών σε περίπτω¬ 
ση αποκατάστασης επί μέρους αρχιτεκτονικών στοιχείων, 
περιγραφή υλικού, χρωματολόγιο και τεχνική περιγραφή 


εργασιών. 

9. Κάθε εργασία που εκτελείται κατά παράβαση των δια¬ 
τάξεων του παρόντος είναι αυθαίρετη και υπόκειται στις 
περί αυθαιρέτων κατασκευών διατάξεις του Γ.Ο.Κ. εκτός 
από την επιβολή προστίμου. Σε περίπτωση εκτέλεσης αυ¬ 
θαιρέτων εργασιών επιβάλλεται η αποκατάσταση των αλ¬ 
λοιωμένων στοιχείων του διατηρητέου κτιρίου στην αρχική 
του μορφή μέχρι και την πλήρη ανακατασκευή των όψεων 
σε περίπτωση ολοσχερούς καταστροφής τους. 

Στους παραβάτες των διατάξεων του παρόντος επιβάλ¬ 
λεται η υπο της παρ. 1 του άρθρου 60 του Ν. 947/1979 
προβλεπόμενη διοικητική ποινή του προστίμου. 

Άρθρο 2. 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλο¬ 
ντος, αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 29 Σεπτεμβρίου 1983 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΧΒΡΟΤΛΧΙΑΧ. ΟΙΚΙΧΜΟΥ ΚΑΙ ΠΕΡΙΜΛΑΟΙΙΤΟΧ 

ΑΝΤΏΝΙΟ! ΤΡΙΤΧΗΧ 

(2) 

Χαρακτηρισμός ως διατηρητέων των κτιρίων που βρίσκο¬ 
νται στη συμβολή της οδού Ξενοφώντος και Λεωφ. Αμα¬ 
λίας του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων κλ.π.» 
της 17 Ιουλίου 1923, όπως μεταγενέστερα τροποποιήθηκαν 
και συμπληρώθηκαν και ειδικότερα το άρθρο 9. 

2. Τις διατάξεις του Ν. Δ/τος 8/1973 «περί Γ.Ο.Κ.» και 
και ειδικότερα το άρθρο 79 (παρ. 6) όπως αυτή αντικαταστά- 
θηκε με τη παράγραφο 1 του άρθρου 4 του Ν. 622/1977 «περί 
εισπράξεως υπο του Δημοσίου Ταμείου των δια την έκδο- 
σιν οικοδομικών αδειών καταβαλλομένων φόρων κ.λπ» (ΦΕΚ 
171/Α) και 80. 

3. Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» 
(ΦΕΚ 57/Α) και ειδικότερα τα άρθρα 2,3, και 7. 

4. Την από 30-9-1982 εισήγηση-αιτιολογική έκθεση της 
Διευθύνσεως Παραδοσιακών Οικισμών και Περιβάλλοντος. 

6. Την υπ’ αριθ. 585/1983 γνωμοδότηση του Συμβου¬ 
λίου Επικρατείας, με πρόταση του Υπουργού Χωροταξίας 
Οικισμού και Περιβάλλοντος, αποφασίζουμε : 

Άρθρο 1 

Χαρακτηρίζονται ως διατηρητέα : το κτίριο (Μέγαρο 
Μαυρομιχάλη) που βρίσκεται στη συμβολή της οδού Ξενο¬ 


φώντος 2 και της Λεωφόρου Αμαλίας του ρυμοτομικού σχε¬ 
δίου Αθηνών, το βοηθητικό αυτού κτίσμα καθώς και ο ακά¬ 
λυπτος χώρος του, όπως φαίνονται με μαύρη διαγράμμιση 
και με στοιχεία Α,Β,Γ,Δ,Ε,Ζ,Η,Θ,Ι,Κ,Λ,Μ,Ν,Ξ,Ο,Α, αντί¬ 
στοιχα στο σχετικό πρωτότυπο διάγραμμα σε κλίμακα 
1:500, που θεωρήθηκε από τον Προϊστάμενο της Διευθύν- 
σεως Πολεοδομικών Εφαρμογών με την υπ’ αριθ. Γ. 53741/ 
1983 πράξη του και που αντίτυπό του δημοσιεύεται συνο¬ 
πτικά με το παρόν Διάταγμα. 

Άρθρο 2. 

1. Απαγορεύεται οποιαδήποτε χρήση στον ελεύθερο χώρο 
του κτιρίου που αλλοιώνει τον παραδοσιακό χαρακτήρα του 
συνόλου. 

2. Η μελέτη ανακαινίσεως, επισκευών, μορφολογικής απο- 
καταστάσεως καθώς και οποιαδήποτε επέμβαση στον περι¬ 
βάλλοντα χώρο πρέπει να ελέγχεται από την αρμόδια Επι¬ 
τροπή Ενασκήσεως Αρχιτεκτονικού Ελέγχου (Ε.Ε.Α.Ε.). 

Άρθρο 3. 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 29 Σεπτεμβρίου 1983 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΧΟΡΟΤΛΙΙΛΧ, ΟΙΚΙΖΝΟΥ ΚΑΙ ΙΤΙΡΙΙΛΛ1ΜΓΝ· 
ΑΝΤΏΝΙΟΣ ΤΡΙΤΧΜΧ 

(3) 

Τροποποίηση του ρυμοτομικού σχεδίου Πατρών και επι¬ 
βολή στοάς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος της 17-7-1923 «περί σχε¬ 
δίων πόλεων κ.λπ.» όπως μεταγενέστερα τροποποιήθηκαν 
και σι μπληρώθηκαν και ειδικότερα τα άρθρα 3,9, και 70. 

2. Τις διατάξεις του άρθρου 25Β του Ν. Δ/τος 8/1973 
«περί Γ. Ο. Κ.» όπως τροποποιήθηκαν και συμπληρώθη¬ 
καν με τις διατάξεις του Ν. Δ/τος 205/1974 (ΦΕΚ 363/Α). 

3. Τις διατάξεις του Ν. 947/1979 «περί οικιστικών πε¬ 
ριοχών» (ΦΕΚ 169/Λ) και ειδικότερα το άρθρο 62 (παρ. 1). 

4. Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» 
(ΦΕΚ 57/Α) και ειδικότερα τα άρθρα 2,3, και 7. 

5. Τις υπ’ αριθ. 282/1980, 651/1980 και 20/1981 πρά¬ 
ξεις του Δημοτικού Συμβουλίου Πατρών. 

6. Την υπ’ αριθ. 465/1982 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

7. Την υπ’ αριθ. 530/1983 γνωμοδότηση του Συμβου¬ 
λίου της Επικράτειας, με πρόταση του Υπουργού Χωροτα¬ 
ξίας, Οικισμού και Περιβάλλοντος, αποφασίζουμε : 

Άρθρο 1. 

Εγκρίνεται η τροποποίηση του ρυμοτομικού σχεδίου Πα¬ 


τρών στα οικοδομικά τετράγωνα υπ’ αριθ. 893,894 και 895 
με την κατάργηση οδού, δημιουργία πεζοδρόμων και χαρα¬ 
κτηρισμό της οδού Βηλαρά ως πεζοδρόμου, όπως φαίνεται 
στο σχετικό πρωτότυπο διάγραμμα με κλίμακα 1:500 που 
έχει θεωρηθεί από τον Προϊστάμενο της Διευθύνσεως Πο- 
λεοδομικών Εφαρμογών με την υπ’ αριθ. Γ. 53462/1982 
πράξη του και που συνοπτικό του αντίτυπο δημοσιεύεται 
με το παρόν διάταγμα. 

Άρθρο 2. 

Επιβάλλεται εξωτερική στοά, σε όλο το ύψος του ισο¬ 
γείου των οικοδομών που ανεγείρονται στα οικόπεδα που 
βρίσκονται σε τμήμα του υπ’ αριθ. 895 οικοδομικού τετρα¬ 
γώνου και έχουν πρόσοψη στον πεζόδρομο που δημιουργείται 
με το άρθρο 1 του παρόντος, όπως φαίνεται στο ίδιο διά- 
γραμμα. 

Άρθρο 3. 

Η ισχύς του παρόντος Διατάγματος αρχίζει από την ημέ¬ 
ρα δημοσιεύσεώς του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος 
αναθέτουμε τη δημοσίευση και εκτέλεση του παρόντος .Δια¬ 
τάγματος. 

Αθήνα, 13 Σεπτεμβρίου 1983. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΧΒΡΟΤΑΙΙΛΧ. ΟΙΚΙΜΟΤ ΚΑΙ ΠΕΡΙΙΛΑΛΟΚΤΟΖ 

ΑΗΤΟ ΚΙ ΟΧ ΤΡΓΓΧΗΧ 




